Da sich euisi Reiseplän fascht stündlich gändered händ, sind mir am Abig mit em Taxi um die halb Insle ume gfahre. Vo det us händ mir dänn über nacht s'Schiff nach San Carlos gno. Obwohl mir "1. Klass" gfahre sind, hand mir chum es Aug zue gmacht. Es isch chli z'äng und zu unbequem gsi.  Det hie händ mir eigentlich welle zum nachher de Rio San Juan abe fahre bis zu de Karibik. Aber leider händ ir grad  knapp de wüchentlich Bananafrachter verpasst. Und usserdem händ mir nid recht gwüsst, wie mir a de Küste dänn chönd offiziell nach Costa Rica ireise. Sit em Abig vorher sind mir mit zwei Ösis underwegs gsi. Mir hend die wildischte Plän gschmided zum in Nicaragua en Usreisestempel und erst es paar Täg spöter in Costa Rica en Ireisestempel übercho. De Ali wär so gärn es paar Täg "ilegal" underwegs gsi. Mir händ dänn en Weg gfunde wies chönti klappe, aber d'Zöllner sind schlauer gsi und hend euis ustrickst. Wo  mir de Stempel gha händ, hend mir gar nüme anders zum Migrationsamt use chöne, als ufs Boot übere nach CR. Und vo dere Site wärs au nüme so ganz eifach worde, wieder zum Fluss zcho, de wird ziemlich guet bewacht... Jänu, sind mir halt scho wieder in Costa Rica und müend uf eme andere Weg ad Karibik...  (de Flus wär drum so spannend gsi, will da ursprünglich mal de "Panama"-Kanal planed wär gsi... adR)